section_heading: Azija
paragraph_text: Nakon gubitka ostataka pekinškog čovjeka krajem 1941. godine, istraživački napori u Zhoukoudianu usporeni su, pretežno zbog manjka financiranja. Došlo je do mahnite potrage za nestalim fosilima, koja se nastavila u 1950-ima. Nakon osnivanja Narodne Republike Kine 1949. godine, nastavljena su iskopavanja u Zhoukoudianu. Međutim, zbog političke nestabilnosti i socijalnih nemira u Kini, počevši od 1966. godine, te važnih otkrića u klancu Olduvai i u istočnoj Turkani (Koobi Fora), pozornost paleoantropologa usmjerila se zapadno prema Istočnoj Africi. Iako je Kina ponovo otvorila svoja vrata Zapadu tijekom kasnih 70-ih, nacionalna politika koja je pozivala na samodovoljnost, zajedno s bitnim jezičnim barijerama, osujetile su sve mogućnosti obnovljenih znanstvenih veza. Harvardski je antropolog K. C. Chang naveo, "međunarodna suradnja (u zemljama u razvoju vrlo često krinka za Zapadnu dominaciju) postala je stvar prošlosti" (1977: 139).